CELEX: 32017D0083
Language: hu
Date: 2017-01-16 00:00:00
Title: A Tanács (KKBP) 2017/83 határozata (2017. január 16.) az Iránnal szembeni korlátozó intézkedésekről szóló 2010/413/KKBP határozat módosításáról

17.1.2017   
            
            
               HU
            
            
               Az Európai Unió Hivatalos Lapja
            
            
               L 12/92
            
         A TANÁCS (KKBP) 2017/83 HATÁROZATA
   (2017. január 16.)
   az Iránnal szembeni korlátozó intézkedésekről szóló 2010/413/KKBP határozat módosításáról
   AZ EURÓPAI UNIÓ TANÁCSA,
   tekintettel az Európai Unióról szóló szerződésre és különösen annak 29. cikkére,
   tekintettel az Iránnal szembeni korlátozó intézkedésekről és a 2007/140/KKBP közös álláspont hatályon kívül helyezéséről szóló, 2010. július 26-i 2010/413/KKBP tanácsi határozatra (1) és különösen annak 23. cikke (2) bekezdésére,
   tekintettel az Unió külügyi és biztonságpolitikai főképviselőjének javaslatára,
   mivel:
   
               (1)
            
            
               A Tanács 2010. július 26-án elfogadta a 2010/413/KKBP határozatot.
            
         
               (2)
            
            
               A Tanács a 2010/413/KKBP határozat 26. cikke (3) bekezdésének megfelelően felülvizsgálta a jegyzékbe vett személyeknek és szervezeteknek az említett határozat II. mellékletében foglalt jegyzékét.
            
         
               (3)
            
            
               Több szervezetet törölni kell a 2010/413/KKBP határozat II. mellékletében foglalt, korlátozó intézkedések hatálya alá tartozó személyek és szervezetek jegyzékéből.
            
         
               (4)
            
            
               A Törvényszéknek a T-182/13. (2), a T-433/13. (3), a T-158/13. (4), a T-5/13. (5), a T-45/14. (6) és a T-539/14. (7) számú ügyben, valamint a T-423/13. és T-64/14. (8) számú egyesített ügyekben hozott ítéletét követően a Moallem Insurance Company, a Petropars Operation & Management Company, a Petropars Resources Engineering Ltd, az Iran Aluminium Company, az Iran Liquefied Natural Gas Co., a Hanseatic Trade Trust & Shipping (HTTS) GmbH, a Naser Bateni, a North Drilling Company és a Good Luck Shipping Company LLC lekerült a korlátozó intézkedések hatálya alá tartozó személyeknek és szervezeteknek a 2010/413/KKBP határozat II. mellékletében foglalt jegyzékéről.
            
         
               (5)
            
            
               A Bíróságnak a C-176/13. (9) és a C-200/13 P. (10) számú ügyben hozott ítéletét követően a Bank Mellat és a Bank Saderat Iran lekerült a korlátozó intézkedések hatálya alá tartozó személyeknek és szervezeteknek a 2010/413/KKBP határozat II. mellékletében foglalt jegyzékéről. Következésképpen és a jogbiztonság érdekében a Bank Saderat PLC (London)-ra vonatkozó bejegyzést törölni kell az említett mellékletből.
            
         
               (6)
            
            
               A 2010/413/KKBP határozatot ennek megfelelően módosítani kell,
            
         ELFOGADTA EZT A HATÁROZATOT:
   1. cikk
   A 2010/413/KKBP határozat II. melléklete az e határozat mellékletében foglaltak szerint módosul.
   2. cikk
   Ez a határozat az Európai Unió Hivatalos Lapjában való kihirdetését követő napon lép hatályba.
   
      Kelt Brüsszelben, 2017. január 16-án.
      
         
            a Tanács részéről
         
         
            az elnök
         
         F. MOGHERINI
      
   
   
      (1)  HL L 195., 2010.7.27., 39. o.
   
   
      (2)  A Törvényszéknek a T-182/13. sz., Moallem Insurance Co. kontra az Európai Unió Tanácsa ügyben 2014. július 10-én hozott ítélete, ECLI:EU:T:2014:624.
   
      (3)  A Törvényszéknek a T-433/13. sz., Petropars Iran Co.és társai kontra az Európai Unió Tanácsa ügyben 2015. május 5-én hozott ítélete, ECLI:EU:T:2015:255.
   
      (4)  A Törvényszéknek a T-158/13. sz., Iranian Aluminium Co. (Iralco) kontra az Európai Unió Tanácsa ügyben 2015. szeptember 15-én hozott ítélete, ECLI:EU:T:2015:634.
   
      (5)  A Törvényszéknek a T-5/13. sz., Iran Liquefied Natural Gas Co. kontra az Európai Unió Tanácsa ügyben 2015. szeptember 18-án hozott ítélete, ECLI:EU:T:2015:644.
   
      (6)  A Törvényszéknek a T-45/14. sz., HTTS Hanseatic Trade Trust & Shipping GmbH és Naser Bateni kontra az Európai Unió Tanácsa ügyben 2015. szeptember 18-án hozott ítélete, ECLI:EU:T:2015:650.
   
      (7)  A Törvényszéknek a T-539/14. sz., North Drilling Co. kontra az Európai Unió Tanácsa ügyben 2015. november 19-én hozott ítélete, ECLI:EU:T:2015:871.
   
      (8)  A Törvényszéknek a T-423/13 és T-64/14. sz., Good Luck Shipping LLC kontra az Európai Unió Tanácsa egyesített ügyekben 2016. május 24-én hozott ítélete, ECLI:EU:T:2016:308.
   
      (9)  A Bíróságnak a C-176/13 P. sz., Az Európai Unió Tanácsa kontra Bank Mellat ügyben 2016. február 18-án hozott ítélete, ECLI:EU:C:2016:96.
   
      (10)  A Bíróságnak a C-200/13 P., Az Európai Unió Tanácsa kontra Bank Saderat Iran ügyben 2016. április 21-én hozott ítélete, ECLI:EU:C:2016:284.
   
      MELLÉKLET
      Az alább felsorolt szervezetekre vonatkozó bejegyzések törlésre kerülnek a 2010/413/KKBP határozat II. mellékletének I.B részében foglalt jegyzékből:
      I.   A nukleáris vagy ballisztikus rakétákhoz kapcsolódó tevékenységekben részt vevő személyek és szervezetek, valamint az iráni kormányt támogató személyek és szervezetek jegyzéke.
      
      B.   Szervezetek
      
      
         
                     „7.
                  
                  
                     a) Bank Saderat PLC (London)
                  
               
                     48.
                  
                  
                     Neka Novin (más néven Niksa Nirou)
                  
               
                     65.
                  
                  
                     West Sun Trade GMBH
                  
               
                     159.
                  
                  
                     Oil Industry Pension Fund Investment Company (OPIC)”.